open-index/open-wikipedia-markdown huggingface dataset:
Bror Hjorths Hus

**Bror Hjorths Hus** er et kunstnermuseum i Uppsala.

Bror Hjorths Hus ble bygget i 1943 og var under tjugefem år billedhuggeren og maleren Bror Hjorths (1894-1968) hjem og atelier. Det ble tegnet av Sten Hummel-Gumaelius. Siden 1978 har huset fungert som kunstnermuseum. Museet har den største og mest representative samlingen av Bror Hjorths kunst. Boligdelen og atelieret er fylt av malerier, skulpturer, relieffer og tegninger samt forarbeider og skisser til kunstnerens  mange offentlige oppdrag. Bror Hjorth regnes idag blant en av Sveriges største kunstnere, hans konst er en hylling til kjærligheten, musikken og livet.

I en tilbygg vises midlertidige utstillinger med tyngdepunkt på 1900-talls og samtidskunst. Bror Hjorths Hus har også en omfattende kunstpedagogisk virksomhet.

## Eksterne lenker
* Bror Hjorths Hus
Melanocera

* se Systematisk inndeling

***Melanocera*** er en slekt av sommerfugler som hører til familien påfuglspinnere (Saturniidae).

## Utseende
Store (vingespenn ca. 100 millimeter), rødbrune påfuglspinnere. Alle vingene har middelsstore, hvit-kantede øyeflekker, dessuten gjerne et smalt, hvitt tverrbånd.

## Levevis
Som vanlig for påfuglspinnere kan larvene lever på mange ulike slags busker og trær.

## Utbredelse
Slekten er utbredt i tropisk Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Bunaeini
*************** Slekten *Melanocera* Sonthonnax, 1901
**************** *[[Melanocera dargei]]* Terral, 1991
**************** *[[Melanocera menippe]]* (Westwood, 1849)
**************** *[[Melanocera nereis]]* (Rothschild, 1898)
**************** *[[Melanocera parva]]* Rothschild, 1907
**************** *[[Melanocera pinheyi]]* Lemaire & Rougeot, 1974
**************** *[[Melanocera pujoli]]* Lemaire & Rougeot, 1974
**************** *[[Melanocera sufferti]]* (Weymer, 1896)
**************** *[[Melanocera widenti]]* Terral & Darge, 1991

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av artene
* African Moths - *Melanocera menippe* http://www.africanmoths.com/pages/SATURNIIDAE/SATURNIINAE/melanoceras_menippe.htm

## Eksterne lenker
* 
* Saturniidae Web - *Melanocera*. Med bilder av de fleste artene http://www.saturniidae-web.de/Melanocera.htm
Jiang Jiemin

**Jiang Jiemin** (, født i oktober 1954 i Yangxin i Shandong i Folkerepublikken Kina) er en kinesisk forretningsmann og kommunistisk politiker. Han er (2012) formann for PetroChina og administrerende direktør for China National Petroleum Corporation (CNPC). Han har tidligere vært viseguvernør for provinsen Qinghai.

Jiang Jiemin har sin høyere utdannelse i økonomi fra Shandonguniversitetet.

## Referanser


## Eksterne lenker
*  
* Forbes:Jiang Jiemin
* Times:The top 10 Chinese firms that will challenge the West
Xiangsheng

***Xiangsheng*** (tradisjonell kinesisk: 相聲, forenklet kinesisk: 相声, pinyin: *xiàngsheng*) er en tradisjonell kinesisk komedieform, med sine røtter i den nordkinersiske byen Tianjin. Begrepet oversettes gjerne til engelsk som «crosstalk»;   og er en komisk dialog innenfor gitte rammer. Den består av en rekke elementer, og særlig av ordspill og antydninger. Den fremføres meget raskt. Den kan kanskje minne i form om Abbott & Costellos sketsj Who's on First?

Moderne *xiangsheng* sies å bestå av fire elementer - tale (說), imitasjon (學), erting (逗) og sang (唱).

## Historie
Formen kan spores tilbake til Mingdynastiets tid, og ble særlig populær under Qing-dynastiet; og komedieformen har utviklet seg siden da. Den fremføres nå som regel på beijingdialekt, skjønt tianjindialekten av mandarin var den gamle form. 

Ifølge det kinesiske leksikon *[[Cihai]]* oppstod den fra formene *gebixi* (i Beijing også kalt *xiangsheng*), *quantang bajiaogu* 全堂八角鼓 og *minjian xiaohua* 民间笑话.

En av de første xiangsheng-komikere man kjenner navnet til var Zhang Sanlu, som virket på midten av 1800-tallet. I Kina regnes han som tilhørende «første generasjons xiangshengkunstnere». Den kanadiske skuespilleren Dashan (Mark Roswell) tilhører «niende generasjon». Av andre moderne xiangshengkunstnere kan nevnes Ma Ji (1934-2006), Feng Gong, Niu Qun, Jiang Kun og Tang Jiezhong.

## Referanser


## Eksterne lenker
* Chinese Xiangsheng Collections 中华笑海
* Chinese Xiangsheng Web 中国相声网
* Comedians Workshop 相聲瓦舍
Firma Albert Collett

**Firma Albert Collett ANS** er Norges 7. største private grunneier, med ca. 570 000 dekar jord og skog i Namdalen. På det meste eide firmaet over 1,2 millioner dekar. Selskapet er aktivt innen skogsindustri, kraftproduksjon, jordbruk og utmarksnæring. Daglig leder er Trygve (Johan Collett) Ebbing.

## Historie

Etter at sagbruksprivilegiene ble opphevet i 1860 kom Salsgodset på hendene til firmaet Salsbrugets Interessentselskab. Etter noen års drift var firmaet imidlertid på randen av konkurs, og da 23 år gamle Albert Collett (Albert Peter Severin Collett) – sønn av godseier John Collett på Buskerud hovedgård – ble sendt til Salsbruket som representant for Christiania Bank og Kreditkasse. I 1868 overtok han bestyrelsen av hele interessentskapet med rett til under visse forutsetninger å overta halvparten av aktivene i løpet av tre år. 10. oktober 1871 overtok han så hele virksomheten. Albert Collett overtok senere Buskerud hovedgård fra faren, men solgte gården ut av familien. Albert Collett kjøpte etterhvert opp store områder i Namdalen, slik at firmaet på det meste eide over 1,2 millioner dekar jord og skog.

Etter Albert Colletts død overtok sønnen Johan (f. 1874) som disponent på vegne av Alberts enke, og de yngre sønnene Oscar (f. 1877) og Axel (f. 1880) kom senere inn som medeiere. I 1905 startet byggingen av tresliperiet på Salsbruket, som Axel Collett ble leder for. Hans sønn Albert P. Collett tok senere over ledelsen for tresliperiet, frem til en brann i 1985. Oscar Collett var leder for skogsvirksomheten til han trakk seg ut av bedriften i 1970. Johan Colletts datter Camilla Collett var gift med Andreas Ebbing, som var disponent for Bangdalsbruket i en årrekke. Deres sønn Trygve (Johan Collett) Ebbing kom inn som medeier i Firma Albert Collett, sammen med Albert P. Collett og dennes sønn Axel Collett. Dagens eiere er Trygve Ebbing, Anne Cecilie Ebbing(Trygves søster),Trygve Ebbings sønn Henrik og Albert Collett d.y.

## Se også
*Liste over Norges største grunneiere

## Referanser


## Eksterne lenker
*
Kristianstads järnvägsmuseum

**Kristianstads järnvägsmuseum** er en del av Regionmuseet i Kristianstad.

Museet ble åpnet den 19. mai 1979 og har siden vært åpent om sommeren, mellom mai og september. I september arrangerer museet sammen med Museiföreningen Östra Skånes Järnvägar åpent hus, der man viser en mengde ulike historiske tekniske gjenstander, først og fremst innen transportsektoren og spesielt innen jernbane.

Jernbanemuseet ligger på Kristianstad Södra stasjonsområde og benytter arealer ute til oppstilling av museets kjøretøy.

Museet har hovedsakelig utstillinger i form av lokomotiver og vogner som er oppstilt både i museumshallen og ute på banegårdsområdet på Kristianstad Södra. På Bangården finnes en dreieskive og en kullkran sammen med en vannkrane og askegrav. 

På banegården finnes en 600 mm bane som benyttes for transport av kull til kullkranen ved dreieskiven, men som også benyttes for å kjøre av et lite persontog som består av en boggivogn og et lite damplokomotiv, ChoAB 1.

I den sørlige delen av museumsområdet finnes også oppstilt smalsporsmateriell med sporvidden 1067 mm, Sveriges eneste bevarte med den sporvidden som kommer fra Blekingebanene.

## Kilder
*

## Eksterne lenker
* Regionmuseet i Kristianstads lenke til jernbanemuseet
De albanske fyrstedømmene

**De albanske fyrstedømmene** oppsto i middelalderen i Albania og Epirus og ble hovedsakelig styrt av albanske fyrster. De fleste fyrstedømmene oppsto da Det serbiske tsardømme begynne å forvitre av indre maktkamper i siste halvdel av 1300-tallet, og en rekke små albanske fyrstedømmer oppsto i det maktvakuum som fulgte i området. De fleste av disse mindre fyrstedømmene slo seg sammen i en konføderasjon rettet mot ekspansjonen fra Det osmanske rike i 1444, kjent som Lezhaligaen.

## Liste over fyrstedømmer

## Referanser
Brita Been

**Brita Been** (født 15. februar 1947 i Moss) er en norsk tekstilkunstner.  

## Utdannelse og lærerstilling
Hun gikk årskurs i vev ved Bergen Kunsthåndverksskole (den gang Statens kvinnelige industriskole) 1972/1973 , og utdannet seg senere til faglærer i vev og billedvev ved Statens lærerhøgskole (1976–1979). 

Hun arbeidet som tekstillærer ved Gloppe videregående skole i Larvik i 20 år, frem til 1999. 

## Kunstnerisk virke
Hun har stilt ut på en rekke juryerte kollektivutstillinger siden 1974, i inn- og utland, og har hatt flere separatutstillinger. Hun har blitt tildelt flere statlige stipend, og har mottatt Statens garantiinntekt for kunstnere fra 1996. Been har utført flere utsmykkingsoppdrag og er innkjøpt av blant annet Norsk kulturråd og kunstindustrimuseene i Oslo og Trondheim.

I 2002 presenterte Been en serie billedvever med tittelen «Vevde konstruksjoner», som var inspirert av porselensdekorer tegnet av Nora Gulbrandsen, som var sjefsdesigner ved Porsgrund Porselænsfabrik til 1945.

I 2019 mottok hun førsteprisen som ble delt ut på den internasjonale mønstringen *[[Cordis Prize for Tapestry]]* i Edinburgh, for sitt veggteppe «Ranke». Dette teppet inngår i en verkserie kalt «Arvestykker», der Been har latt seg inspirere av tekstiltradisjonene i Telemark, og da spesielt av rosesaumen i bunadssokkene som brukes til beltestakken. Det prisvinnende teppet har senere fått plass i Telemark Museums nye museumsbygg i Skien.

## Monografi
I 2022 ga Telemark Kunstsenter ut monografien *Mønster overalt / Pattern everywhere*, som er viet til Brita Beens kunstnerskap gjennom 50&nbsp;år. Boken ble lansert i forbindelse med åpningen av en retrospektiv utstilling av hennes arbeider. Den er forfattet av Nina Mauno Schjønsby og Halvor Haugen.

## Referanser
 

## Eksterne lenker
*
Xie Zhenhua

**Xie Zhenhua** (kinesisk: 解振华, født 1949 i Tianjin i Kina) er en kinesisk kommunistisk politiker, Han er (2012) viseformann for Kinas øverste organ for økonomisk utvikling, Den nasjonale kommisjon for utvikling og reform. Han var tidligere miljøvernminister, men måtte fratre etter eksplosjoner i kjemiske fabrikker i Jilin i 2005. 

Xie Zhenhua har høyere utdannelse fra Tsinghuauniversitetet.  

Xie var Kinas ledende forhandler under tre FN-konferanser om klimaendringer, i København, Cancún (Mexico) og i Durban (Sør-Afrika.

## Referanser


## Eksterne lenker
* 
*
Lezhaligaen

**Lezhaligaen** var en konføderasjon av albanske fyrstedømmer som eksisterte mellom 2. mars 1444 og 25. april 1479. 

Denne ble dannet etter et initiativ av Georg Kastriota Skanderbeg som organiserte et møte i kystbyen Lezhë med de øvrige lederne av de albanske fyrstehusene. Skanderbeg ble valgt til leder og øverstkommanderende og denne rollen ble Skanderbegs død i 1468 overtatt av Lekë Dukagjini, som var leder fram til ligaen ble oppløst i 1479.

Lezhaligaen ble stiftet da de albanske adelsmennene ble tvunget til å slutte seg sammen for å stå imot Det osmanske rikes ekspansjon, da denne framsto som en felles trussel. Innenfor Lezhaligaen styrte de enkelte fyrstene som fyrstedømmer som selvstendige stater, men med Skanderbeg som militær øverstkommanderende og ga ham suzerenitet.

Gjennom Lezhaligaen ble Skanderbeg forsynt med soldater og penger. Med disse nye ressursene kunne Skanderbeg bygge befestninger og organisere et mobilt forsvar som tvang osmanene å spre sine styrker, noe som også gjorde dem sårbare for albanernes raske nålestikkangrep. Skanderbeg kjempet en geriljakrigføring mot de osmanske hærene, hvor han brukte det fjellrike terrenget til sin fordel. I løpet av de første 8–10 årene hadde Skanderbeg kommanden over en hær på rundt  til  mann, men var avhengig av støtte fra de andre albanske fyrstene og måtte hele tiden overbevise dem om at han valgte riktig strategi og taktikk.

Lezhaligaen er senere blitt ansett som å være den første albanske statsdannelse.

Alliansen falt sammen etter den osmanske seieren ved beleiringen av Shkodër som ble avsluttet 25. april 1479.

## Referanser
Kongshavn videregående skole

**Kongshavn videregående skole** er en offentlig videregående skole i bydel Gamle Oslo i Oslo. Skolen ble etablert i bygget til den gamle Sjømannsskolen i Ekebergskråningen, og åpnet offisielt 15. august 2013. Nordstrand videregående skole med ca. 45 ansatte og utdanningstilbud for ca. 300 elever ble relokalisert til den nye skolen. Rektor Jan Ljøner ble med fra Nordstrand og ledet Kongshavn vgs gjennom de tre første årene.

## Bakgrunn
Skolen har et bredt fagtilbud innen Utdanningsprogram for studiespesialisering med særlig vekt på realfag og økonomiske fag. Fra 2015/2016 tilbyr skolen også breddeidrett som programfag. Entreprenørskap og bedriftsutvikling er et særlig satsingsområde og skolen arrangerer hvert år en stor, internasjonal gründercamp med deltagelse fra Tyskland og Slovenia. På gründercampen får elevene relle oppdrag for reelle oppdragsgivere som EoN Ruhgas, Möllergruppen, Dell og Ekebergparken.

Hvert år deler skolen ut Ekebergparkens pris til en elev som har utmerket seg både faglig og sosialt og som lever opp til skolens verdier; åpen, trygg, trivelig, ambisiøs, inkluderende og respekterende.

Skolen har videreført prosjektet Vg2 i Berlin som ble etablert av Nordstrand vgs i 2008. Det er et tilbud der elever i Osloskolen kan ta hele Vg2 studiespesialisering ved et gymnas i Berlin. De får støtte av norsk kontaktlærer som bor i Berlin hele året og norske «skyggelærere» som følger opp elevene med besøk i Berlin 4-8 ganger i året. Elevene følger både norske og tyske læreplaner og får karakterer og har eksamen som om de går på skole i Norge. Per 2016 har mer enn 100 elever gjennomført Vg2 i Berlin.

## Kongshavnrevyen
Mer enn halvparten av skolens elever deltar i revyen som spilles i januar hvert år. Den første Kongshavnrevyen i 2013 fikk navnet *Blanke Ark* og i 2014 ble dette fulgt opp med revyen *Studer, Prester, Regjer*. I 2015/2016 fikk *Nå står ikke verda tell påske* karakterene 5 og 6 i Aftenposten og Nordstrand Blad.

## Rektorer
* 2013-2016:  (fra Nordstrand videregående skole, til Holtet videregående skole)
* 2016-2022: Knut Jørgen Kopperud til Lambertseter videregående skole
* 2022-: Sidsel Helene Holm Bye

## Referanser


## Eksterne lenker
*
Skanderbegplassen

**Skanderbegplassen** (albansk: *Sheshi Skënderbej*) er den største plassen i Albanias hovedstad Tirana og ble oppkalt etter nasjonalhelten Skanderbeg i 1968 i forbindelse med 500-årsdagen for hans død.

Samtidig ble rytterstatuen av Skanderbeg, skapt av den albanske skulptøren Odhise Paskali avduket. Denne kom til erstatning for en tidligere statue av Josef Stalin som hadde ståtte samme sted. På et annet sted på plassen sto det også en statue av Enver Hoxha, men denne ble fjernet etter kommunismens fall.

Plassen var tidligere bebygget, men denne bebyggelsen ble revet under Hoxhas styre for å skape plassen. Plassen dekker et areal på rundt  m².

Viktige bygninger i tilknytning til plassen er Tirana internasjonale hotell, kulturpalasset i Tirana og det nasjonalhistoriske museet.

## Referanser


## Eksterne lenker
*
Lana (elv)

**Lana** er en elv i det vestlige Albania som har en lengde på 29 kilometer, hvorav 8,6 kilometer ligger innenfor grensene til Tirana kommune.

Elva har sine kilder i fjellene øst for hovedstaden Tirana og det er den eneste som renner gjennom hele byen, før den munner ut i elva Tirana ved byen Bërxullë.

Tidligere var vannet i elven rent, mens den nå for det meste består av avløpsvann. Tidligere var det også flere boliger/bygninger langs elvebredden. Disse ble revet ned og erstattet av områder med gress og trær. Fiskene som tidligere levde i elven har forsvunnet på grunn av forurensningen. 

## Referanser


## Eksterne lenker
*
Onora O’Neill

**Onora Sylvia O'Neill**, baronesse O'Neill av Bengarve, (født 1941) er en britisk filosof og medlem av det britiske Overhuset. Hun er baronesse av Bengarve, grevskapet Antrim.

O'Neill er professor emeritus i filosofi ved University of Cambridge, og har i sin forskning fokusert særlig på etikk, politisk filosofi, bioetikk og tillit.

Hun tok doktorgraden ved Harvard University under veiledning av John Rawls.

O'Neill har utgitt bøker og artikler om mange problemstillinger, deriblant *Rethinking Informed Consent in Bioethics* (2007) (med Neil Manson), *Autonomy and Trust in Bioethics* (2002), *A Question of Trust: The BBC Reith Lectures* (2002), *Towards Justice and Virtue* (1996), *Acting on Principle* (1975). På norsk har hun deltatt i antologien *Tillit i Norge* (2012), redigert av Helge Skirbekk og Harald Grimen. Hun har også arbeidet mye med Kants filosofi og tema som plikt, rettferdighet, ansvar og autonomi. Hennes forskning har både endret forståelsen av og fornyet interessen for Kant. O'Neill er opptatt av menneskeretter og global rettferdighet, og har deltatt i debatt om problemstillinger knyttet blant annet til biomedisin. Hun skjelner mellom frihetsrettigheter og velferdsrettigheter, der frihetsrettigheter innebærer fravær av inngrep fra andre (for eksempel eiendomsrett, ytringsfrihet) mens velferdsrettigheter er rett til aktive bidrag fra andre aktører.

Hun er politisk aktiv som uavhengig i Overhuset. Hun har tidligere vært president i British Academy og rektor ved Newnham College i Cambridge. O'Neill er også medlem av Det norske videnskaps-akademi.

O'Neill er gjort til kommandør av Order of the British Empire for sin forskningsinnsats, og er utnevnt til baronesse. I nyttårslisten for 2014 ble hun utnevnt til medlem av Order of the Companions of Honour. I 2017 ble hun tildelt Holbergprisen for «fremragende og innflytelsesrike arbeid innen filosofi, hvor hun har belyst sentrale samfunnsspørsmål og etiske dilemmaer gjennom femti år».

## Referanser


## Eksterne lenker
*
RAM galleri

**RAM galleri** et visningsted for kunsthåndverk, billedkunst og arkitektur.
Galleriet ble stiftet i 1989 av Forbundet Frie Fotografer, Utsmykkingsfondet (nå KORO), Norske Tekstilkunstnere og Norske Kunsthåndverkere. Galleriet lå fra starten 1989 på Bankplassen i huset ved siden av Waisenhuset, Kongens gate 3, Oslo frem til 31.oktober 2016. Siden april 2019 er adressen Kongens gate 15, 0153 Oslo. RAMs første kunstneriske leder var Lotte Sandberg. Fra 2018 ledes galleriet av Joakim Borda-Pedreira. 

## Eksterne lenker
* Hjemmeside
Svarte Drin

**Svarte Drin** (albansk: *Drini i Zi*, som betyr *svart hjort*; makedonsk: *Crn Drim*) er en elv som renner gjennom Nord-Makedonia og Albania. Elvens kilde er Ohridsjøen ved Struga i Nord-Makedonia. Etter ca. 50 km krysser elven grensen til Albania, vest for Debar, hvor den renner videre sammen med Hvite Drin i Kukës og danner elven Drin. Vannet renner så videre ut i Adriaterhavet. 

Det meste av vannet i de østlige grenseområdene av Albania renner ut i denne elva, inkludert de tre østlige innsjøene som Albania deler med sine naboland; Ohridsjøen og Prespasjøen.  

## Referanser


## Eksterne lenker
*
Cabinda

**Cabinda** kan ha flere betydninger:
* Cabinda (provins) i Angola
* Cabinda (by) i provinsen med samme navn i Angola
* Republikken Cabinda, en erklært stat som består av provinsen
* Kabinda (Lomami), hovedstaden i provinsen Lomami i Den demokratiske republikken Kongo
Sarandë

**Sarandë**, eller **Saranda** (gresk: Άγιοι Σαράντα,*Agioi Saranda*; tyrkisk: *Aya Sarandi*; italiensk: *Santi Quaranta*) er en by i prefekturet Vlorë i Albania. Byen er den viktigste for turismen langs Den albanske riviera. Sarandë ligger i en åpen havbukt i det sentrale Middelhavet, om lag 14 km øst for den nordlige delen av den greske øya Korfu. Sarandë har anslagsvis 30 000 innbyggere (2001). Restene av den historiske byen Butrint, som står på UNESCOs verdensarvliste, ligger sør for Sarandë.

Majoriteten av byens innbyggere er etniske albanere, mens en betydelig minoritet er av gresk opprinnelse. Sarandë blir betraktet som en av sentrene for greske minoriteter i Albania.

## Historie
Sarandë har i store trekk felles eldre historie med Korfu. Dagens by ble grunnlagt på osmansk tid over den antikke byen som ble ødelagt av goterne i 552.

Sarandë har hatt mange navn i sin lange historie: 
* I antikkens Hellas gikk den under navnet *Anchises*. 
* I Romerriket *Onchesmus*, 
* På bysantinsk tid het den *Hagia Saranda*, etter et kloster av samme navn.
* I 1915-1918 kaltes byen *Pyro* av albanerne. 
* Under den italienske okkupasjonen kaltes havnen *Porto Edda* for å hedre Mussolinis datter Edda.
På gresk betyr Saranda tallet førti, som det fikk da det etter sigende fantes 40 kirker rundt klostret, og som er et symboltungt tall både i kristendommen og i islam.

Byen var en viktig militærbase under første verdenskrig for den italienske sjøfarten i 1915-1918. Byens havn ble et springbrett da Italia okkuperte Albania. Under den gresk-italienske krig som fulgte, ble italienerne slått tilbake, og byen havnet under gresk kontroll fram til Tysklands invasjon av Hellas.

## Eksterne lenker
* Sarandas turist- og kulturportal 
*Sarandas turistportal
Anatole Ghestin

**Anatole Ghestin** (kinesisk navn: *Ting Ming-cheng*, født 3. januar 1873 i Haubourdin de Lille i Frankrike, død 28. januar 1961) var en fransk katolsk prest og jesuitt som virket som misjonær i Kina, for det meste i bispedømmet Xianxian i Zhili, i 53 år fra 1907. Hans brever gir et kirkehistorisk viktig bilde av den katolske kirkes kår gjennom Qing-dynastiets siste år, krigsherretiden og republikken, og de første år av Folkerepublikkens tid.

Brevene er blitt utgitt av hans familie i 1995: *«Désormais, je m'appelle Ting Ming-Cheng»*. Boken er også blitt oversatt til kinesisk.

## Se også
* Liste over kinamisjonærer tilhørende jesuittordenen

## Referanser
Hymni i Flamurit

«**Hymni i Flamurit**» («Hymne til flagget») er Albanias nasjonalsang. Teksten er skrevet av den albanske forfatteren Alexander Stavre Drenova.

Hymnen ble første gang publisert i 1912 i den albanske nyhetsavisen *Liri e Shqipërisë* ("Albanias frihet") som hadde sitt hovedkontor i Bulgarias hovedstad Sofia. Den inngikk senere i *Ëndrra e lotë* («Drømmer og tårer») som ble publisert i Romanias hovedstad Bukuresti.

Melodien til nasjonalsangen ble skrevet av den rumenske komponisten Ciprian Porumbescu. 

Nasjonalsangens originaltittel var *Betimi mi flamur*, og et annet navn har vært *Rreth Flamurit të Përbashkuar* som er innledningen på sangen. Som oftest anvendes den mest kjente tittelen *Hymni in Flamurit*. Dette er tittelen på et dikt av Fan Noli.

Under kommunistregimet, da religionsutøving ble forbudt, var ikke det fjerde verset på nasjonalsangen med. Den opprinnelige teksten hadde et ekstra vers som ikke inngår i nasjonalsangen i dag.

## Tekst med oversettelse

## Hele den opprinnelige teksten fra 1912
:Rreth flamurit te përbashkuar
:me një dëshire dhe një qëllim
:Të gjith atje duk' ju betuar
:Të lidhim besën për shpëtim

:Prej lufte vec ay largohet
:Që është lindur tradhëtor
:Kush është burrë nuk frikohet
:po vdes, po vdes si një dëshmor

:Në dorë armët t'i mbajmë
:Të mbrojmë atdhenë në çdo kënt,
:Të drejtat tona ne s'i ndajmë;
:Këtu armikët s'kanë vënt

:Se zoti vetë e tha me gojë
:Që kombet shuhen përmi dhé
:Po Shqipëria do të rojë:
:për të, për të luftojmë ne!

:O flamur, flamur shënj' e shënjtë
:Te ty betohemi këtu,
:Për Shqipërin' atdhen' e shtrenjtë
:Për nder edhe lavdimn' e tu.

:Trim burrë quhet dhe nderohet
:Atdheut kush iu bë therror
:Për jet ay do të kujtohet
:Mi dhet, mi dhet si një shenjtor

## Referanser
Berliner Singakademie

**Berliner Singakademie** er et blandet kor i Berlin. Det ble stiftet i 1963 av Helmut Koch som Øst-Berlins parallell til koret Sing-Akademie zu Berlin som var grunnlagt i 1791.

*Berliner singakademie* eller *Singakademie* brukes også som navn på den bygningen som i 1827 var ferdig oppført for Sing-Akademie zu Berlin og som fra 1952 har vært lokale for Maxim Gorki-teatret.
 
## Se også
* Sing-Akademie zu Berlin
## Referanser

## Eksterne lenker
* 
*
Ski Classics

**Ski Classics**, til 2015 **Swix Ski Classics** og til 2022 **Visma Ski Classics**, er en serie lange løp i langrenn, som i motsetning til den tidligere FIS Worldloppet Cup, ikke er i regi av Det internasjonale skiforbundet (FIS). Konseptet ble lansert for første gang i 2011 og hadde sesongen 2024/2025 14 renn i sin kalender. Konseptet for Ski Classics er å bygge en mer profesjonelt ramme rundt langløp i langrenn der alle renn på kalenderen skal kunne vises på TV. Fra 2015 til 2022 var Visma tittelsponsor for konkurransen.  Vasaloppet, Birkebeinerrennet og Marcialonga er de tre langløpene som har inngått i Ski Classics siden starten i 2011.

Ski Classics består av følgende konkurranser:
* Menn individuelt, sammenlagt - gul trøye
* Kvinner individuelt, sammenlagt - gul trøye
* Klatretrøye for kvinner og menn - Rød og svartrutete trøye.  Det er 0–2 bergspriser per renn der de første sju får klatrepoeng.
* Sprint (0–2 spurter per løp) - grønn trøye
* Lagkonkurranse (2 beste menn + 2 beste kvinner + antall sprintpoeng og klatrepoeng for laget) - blå trøye 
* Ungdom (26 år og yngre) - rosa trøye
* Veteran (44 år og eldre)

## Løp
### Aktive løp
Ski Classics 2025/26 består av følgende 13 renn, tabellen angir også når rennet første gang ble en del av Ski Classics: 

### Tidligere løp

## Menn
### Sammenlagt

## Kvinner

### Sammenlagt

## Fotnoter og referanser


## Eksterne lenker
* 
*
AMD Bulldozer

**«AMD Bulldozer»**, eller bare **«Bulldozer»**, er Advanced Micro Devices' 11. generasjons datamaskinarkitektur. Selskapets interne benevnelse er *familie 15h*. 

Liksom forgjengerne AMD K8, AMD K9 og AMD K10, er Bulldozer en 64-bit x86 arkitektur (AMD64). Den er likevel ikke bare en videreutvikling av tidligere generasjoner. Tidligere 64-bit mikroprosessorer fra AMD var i utgangspunktet enkeltkjerneprosessorer, som gradvis ble utvidet til å bli mikroprosessorer med to eller flere kjerner. Bulldozer er bygd opp fra grunnen av som en flerkjerneprosessor. 

AMD har på denne måten gjeninnført mikroarkitekturen *«Clustered Integer Core»*, som ble utviklet av Digital Equipment Corporation i 1996 sammen med RISC mikroprosessoren Alpha 21264. AMDs navn på denne teknologien er *Clustered Multi-Thread* (CMT). Den grunnleggende komponenten i  arkitekturen er kalt en modul. En modul er en mellomting mellom en dobbelkjerneprosessor og en enkeltkjerneprosessor med symmetriske multitråder, som skaper to tråder synkront. Implementasjoner med 2, 3, 4, 6 og 8 moduler gir dermed henholdsvis 4, 6, 8, 12, 16 kjerner.

## Referanser
Kastriota

**Kastriota** (albansk: *Kastriotët*, engelsk: *Kastrioti*, italiensk: *Castriota*) var en albansk adelsslekt på middelalderen som herskere over Fyrstedømmet Kastrioti. Den første gangen Kastriota var nevnt, var i en kephale av Kaninë i 1368. Familien hadde sitt kjerneområde i Dibër-regionen det nordlige av dagens Albania. Det mest kjente familiemedlemmet er Georg Kastriota Skanderbeg, en magnat og general, sett på som en albansk nasjonalhelt. Etter fallet av Fyrstedømmet Kastrioti og Skanderbegs død i 1468, ga familien Kastriota troskap til Kongedømmet Napoli og fikk bli herskere over Hertugdømmet San Pietro i Galatina og fylket Soleto i Provinsen Lecce.

Ifølge tyrkiske kilder stammet familien fra landsbyen Kastrat i det nordøstlige Albania, og hadde på dette tidspunktet ikke vært innen aristokratiet lenge, men Skanderbegs farfar Pal Kastriota, sønn av en lokal guvernør, ble adlet og hadde opprinnelig eid to landsbyer med navn Sinja og Nedre Gardi. Andre historikere hevder at de stammet fra det vestlige Kosovo.

Ifølge det ungarske vitenskapsakademi stammer etternavnet fra byen Kastriot i Dibër-distrikt i Albania. Ifølge andre historikere har etternavnet sin opprinnelse i det latinske ordet castrum og via det greske ordet κάστρο («Slott»), og slik betyr «slottsbeboere».

## Referanser


## Eksterne lenker
*  Offisiell nettside for den italienske Kastrioti-familien
*  Slektstre
Shrine of New Generation Slaves

***Shrine of New Generation Slaves*** (***SONGS***) er et musikkalbum med det polske progressiv rock/metal-bandet Riverside

Albumet ble utgitt 18. januar 2013 i Polen, og 21. januar 2013 i Europa, på selskapet Century Media/InsideOut (Mystic Production i Polen), og kom i fire format; digitalt, enkelt-CD, dobbel-CD mediabook, og dobbel vinyl.

## Sporliste
# «New Generation Slave» (4:17)
# «The Depth of Self – Delusion» (7:39)
# «Celebrity Touch» (6:48)
# «We Got Used To Us» (4:12)
# «Feel Like Falling» (5:17)
# «Deprived» (8:26)
# «Escalator Shrine» (12:41)
# «Coda» (1:39)

## Band
*Mariusz Duda – vokal, bassgitar, akustisk gitar
*Piotr Grudziński – gitar
*Piotr Kozieradzki – trommer
*Michał Łapaj – keyboard

## Kilder
*InsideOut Music - Riverside: Unveil new album cover artwork and tracklisting 

## Eksterne lenker
*
Leucopteryx

* se Systematisk inndeling

***Leucopteryx*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn ca. 60 millimeter) påfuglspinnere. Thorax er grå med hvite krage, eller helt hvit. Forvingen er brungrå med en hvit tverrstripe ved roten og en langs ytterkanten, en liten øyeflekk i midten, eller brungrå med et uskarpt avgrenset, bredt, hvitt tverrbånd i midten. Bakvingen er mer eller mindre hvit i den indre delen, grå langs ytterkanten, med en liten, svart flekk.

## Levevis
Som vanlig for påfuglspinnere kan larvene lever på mange ulike slags busker og trær.

## Utbredelse
Slekten er utbredt i Afrika (kjent fra Tanzania).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Bunaeini
*************** Slekten *Leucopteryx* Packard, 1901
**************** *[[Leucopteryx ansorgei]]* (Rothschild, 1897)
**************** *[[Leucopteryx mollis]]* (Butler, 1889)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av artene

## Eksterne lenker
* 
* Saturniidae Web - *Leucopteryx*. Med bilder av de fleste artene http://www.saturniidae-web.de/Leucopteryx.htm
Apolonia Fier

__NOTOC__

**Klubi Sportiv Apolonia Fier**, også kjent som kun **Apolonia Fier**, er en albansk fotballklubb fra byen Fier sørvest i Albania. Klubben ble grunnlagt den 17. juni 1925. Lagets draktfarger er grønne med hvite detaljer, mens bortedraktene er hvite med grønne detaljer og svart underdel. Apolonia Fier spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Loni Papuçiu. Nåværende trener er Elidon Demiri.

Klubben har aldri vunnet det albanske seriemesterskapet, men vant den albanske fotballcupen Kupa e Shqipërisë i 1998, som hittil er klubbens eneste trofé. Klubben har også deltatt i europeisk sammenheng ved to anledninger, blant annet i Cupvinnercupen (1998/1999) og UEFA-cupen (1989/1990), men uten å kvalifisere seg videre til turneringens sluttspill.

## Meritter
* Kupa e Shqipërisë (1): 1998

## Kjente spillere med tilknytting til klubben
*  Ansi Agolli
*  Sebino Plaku
*  Odise Roshi

## Referanser


## Eksterne lenker
*
Ski Classics 2013

**Ski Classics 2013** var den 3. utgaven av Ski Classics. Konkurransen startet i Jizerská padesátka i Tsjekkia 13. januar 2013 og ble avsluttet med Årefjällsloppet i Sverige den 23. mars 2013.

## Kalender

### Herrer

### Kvinner

## Sammenlagtstilling

### Herrer

### Kvinner



## Sprintcupen
### Herrer

## Lagkonkurranse

## Ungdomscupen

### Herrer

### Kvinner



## Eksterne lenker
;Generelt:
* www.vismaskiclassics.com/ – Hjemmeside

;Resultater:
* Langrenn.com - Slik endte Swix Ski Classics 2013
Stjerner lyser hvite

***Stjerner lyser hvite – sanger av Jens Gunderssen*** er en norsk dobbelt-CD som inneholder viser av visedikteren og teatermannen Jens Gunderssen framført av kjente norske sangartister og visesangere. Plata ble utgitt av Grappa Musikkforlag ved 100-årsdagen for Jens Gunderssens fødsel 19. mai 2012. Tittelen er hentet fra refrenget i *[[Vuggevise (Jens Gunderssen)|Vuggevise]]*, Gunderssens mest kjente vise: *«Noen kommer, noen går, noen dør i livets vår, stjerner lyser hvite.»*

## Produksjon, artister og mottakelse
Jens Gunderssens grandnevø Karl-Henrik Gunderssen var prosjektansvarlig for plateutgivelsen. Den ble innspilt i Lydkjøkkenet Studio i Oslo fra mai 2011 til mars 2012. Tekniker var Øystein Vesaas. Plata ble mastret av Morten Lund i Lunds Lyd i Oslo. På plata deltar blant andre Jan Erik Vold, Lars Bremnes, Helene Bøksle, Lars Lillo-Stenberg, Lars Beckstrøm, Aasmund Nordstoga, Lars Klevstrand, Alf Cranner, Finn Coren, Eivind Bøksle, Pål Angelskår, Harald Are Lund, Espen Beranek Holm, Trygve Mathiesen, Chris Erichsen, Arvid Skancke-Knutsen, Ola Bremnes, Geirr Lystrup, Kari Iveland, Ivar Bøksle, Geirr Lystrup, Jørn Simen Øverli og Karl-Henrik Gunderssen. Av andre musikere kan nevnes Tone Hulbækmo, Geir Jenssen, Åsmund Reistad, Terje Nohr, Øivind Hånes, Ole Bendik Eilertsen, Eivind Lorentzen, Helge Lien, Stian Carstensen, Petter Waldemar Nohr Unstad, Hector Novas og Tine Asmundsen. Cover er av Emil Torjul og coverbilde er tatt av Per Fronth.

Plata kom inn under innkjøpsordningen for musikk fra Norsk kulturråd høsten 2012, og fikk god omtale i flere norske medier.

## Sporliste

### CD 1
# *På trammen* – Lars Bremnes
# *Fiskerens morgensang* – Helene Bøksle
# *Sønnavind* – Lars Lillo-Stenberg
# *Gurines vise til ungen sin* – Lars Fredrik Beckstrøm
# *[[Vuggevise (Jens Gunderssen)|Vuggevise]]* – Jan Erik Vold
# *Bonden pløyer* – Finn Coren
# *Den vackraste visan* – Alf Cranner
# *En bagatellmessig vise om det å være millionær* – Aasmund Nordstoga
# *Den nye dressen* – Lars Klevstrand 
# *Hu Maja* – Eivind Bøksle 
# *På dansen* – Ola Bremnes
# *Hvis jeg kunne treffe St.Peter* – Pål Angelskår
# *Julius* – Karl-Henrik Gunderssen
# *Den siste vise* – Harald Are Lund

### CD 2
# *Gatefeiersang* – Aasmund Nordstoga
# *Det tror jeg* – Espen Beranek Holm
# *En riddervise* – Jan Erik Vold
# *De glade Ghibelliner* – Trygve Mathiesen
# *Flekken* – Chris Erichsen
# *Sjømannsvise* – Arvid Skancke-Knutsen
# *På vakta* – Karl-Henrik Gunderssen
# *Ny Hellesund – Tolder Tønnesens vise* – Eivind Bøksle
# *Marcus* – Geirr Lystrup
# *Hu Karen* – Kari Iveland og Tom Lund
# *Ny Hellesund* – Ivar Bøksle
# *En sang om en sang* – Lars Fredrik Beckstrøm
# *Pæretreet* – Jørn Simen Øverli
# *Vuggevise (Stjerner lyser hvite)* – Finn Coren

## Fotnoter


## Eksterne lenker
* Plateselskapets side om utgivelsen
KS Kastrioti Krujë

**Klubi Sportiv Kastrioti Krujë**, også kjent som kun **KS Kastrioti** er en albansk fotballklubb fra byen Krujë i distriktet med samme navn vest i Albania. Klubben ble grunnlagt i 1926 og lagets draktfarger er helrøde med svarte detaljer, mens bortedraktene er hvite med røde detaljer. Kastrioti spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Kastrioti. Nåværende trener er Shaban Dollaku.

Klubben har aldri vunnet hverken det albanske seriemesterskapet eller den albanske fotballcupen Kupa e Shqipërisë. De rykket opp til Kategoria Superiore for første gang i 1990/1991-sesongen, og har siden vekslet tilværelse mellom øverste divisjon og Kategoria e Parë (andre nivå). Klubben har per dags dato ikke deltatt i europeisk mesterskapssammenheng.

## Kjente spillere med tilknytting til klubben
*  Asion Daja
*  Shpëtim Moçka
*  Erion Xhafa

## Referanser


## Eksterne lenker
* Klubbens profil hos Soccerway.com
Slaget ved Torviolli

**Slaget ved Torviolli** stod 29. juni 1444 og var et slag i det nåværende Albania mellom de invaderende styrkene fra Det osmanske rike og de albanske styrkene organisert i  Lezhaligaen under ledelse av Skanderbeg.

29. juni 1444 marsjerte en osmansk hær på  mann under ledelse av Ali Pasja ned til Torviolli, nord for Peshkopi. Skanderbeg, som allerede var informert om den osmanske innmarsjen på albansk territorium, mobiliserte sine styrker og delte dem inn i tre grupper for å kunne gå til motangrep i tre retninger.

Da den osmanske kommandanten så at Skanderbeg hadde plassert styrker i dalbunnen, trodde han at de var fanget i en felle og regnet med en enkel seier. Han sendte alle sine styrker ned dalsiden for å angripe albanerne. Dette var imidlertid hva Skanderbeg hadde forventet, og da tiden var inne, sendte han inn de styrkene han hadde gjemt i skogen bak de osmanske styrkene og angrep deres bakre linjer. Det ble et katastrofalt nederlag for tyrkerne og deres styrker ble utslettet.

Denne seieren virket styrkende for moralen blant de kristne fyrstene i Vest-Europa og den albanske seieren viste at den osmanske fremrykningen i Europa kunne stoppes.

## Referanser
KS Luftëtari Gjirokastër

**Klubi Sportiv Luftëtari Gjirokastër**, også kjent som kun **Luftëtari Gjirokastër** er en albansk fotballklubb fra byen Gjirokastër i distriktet med samme navn sørøst i Albania. Klubben ble grunnlagt i 1930 og lagets draktfarger er svarte med blå detaljer, mens bortedraktene er hvite med svarte og blå detaljer. Luftëtari Gjirokastër spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Subi Bakiri. Nåværende trener er Edi Martini.

Klubben har aldri vunnet hverken det albanske seriemesterskapet eller den albanske fotballcupen Kupa e Shqipërisë, men endte opp på andreplass i øverste divisjon under 1977/1978-sesongen. Klubben har per dags dato ikke deltatt i europeisk mesterskapssammenheng.

## Kjente spillere med tilknytting til klubben
*  Altin Haxhi
*  Milan Nikolić
*  Arjan Xhumba

## Referanser
Europatouren i landeveissykling 2013

**[[Europatouren i landeveissykling]] 2013** var den 9. sesongen av UCI Europe Tour.

## Ranking
### Individuell

## Kalender

## Lagene
* ProTeams (19) kan delta i ritt som er rangert x.1 eller høyere. Disse lagene kan ikke tjene poeng på Europatour-rankingen.
*Profesjonelle kontinentallag (20) kan delta i alle typer ritt, men i ritt på nivå x.2 kan bare lag fra arrangørlandet delta.
*Kontinentallag. Det er i alt 154 kontinentallag pr. 15. februar 2012. Seks av disse er norske: Frøy-Bianchi, Joker Merida,OneCo-Trek, Team Plussbank, Ringeriks-Kraft Look og Team Øster Hus-Ridley.
*Nasjonale lag kan delta i ritt som er rangert x.1 eller lavere

## Eksterne lenker
*
Hove Tri

**Hove Tri** er en triatlon-konkurranse arrangert av triatlonklubben Arendal Triathlon, og avholdes på Hove på Tromøy i begynnelsen av juni. Hove Tri er blant Norges største årlige triatlon-konkurranser. 

## Distanser
Konkurransen har flere distanser:
*Kort: 500 meter svømming, 20&nbsp;km sykling, 5 km løping
*Lang: 1 500 meter svømming, 40&nbsp;km sykling, 10 km løping
*Supersprint (13-16 år): 375 m svøm, 10 km sykling og 2,5 km løping
*Hove Trilek: Distanser tilpasset deltakerne 6 - 12 år

## Historikk
Den første Hove Tri-konkurransen ble holdt i 2009. Siden har Hove Tri  blitt arrangert hvert år, også under pandemien. Interessen vokste opp mot toppåret i 2014. De siste årene har deltakerantallet igjen vokst. 

Arrangementet retter seg i stor grad mot mosjonister, men har vært vertskap for NM flere ganger. Første gangen var i 2014, dernest i 2021, 2022 og 2023. Når det har vært NM på Hove, har arrangementet vært fordelt over to dager. 

## Deltakere
*2009: 276 deltakere
*2010: 350 deltakere
*2011: 650 deltakere
*2012: 1000 deltakere
*2013: 1000 deltakere
*2014: 1400 deltakere
*2015: 1000 deltakere
*2016: 1000 deltakere
*2017: 800 deltakere
*2018: 700 deltakere
*2019:  600 deltakere
*2020: 460 deltakere
*2021: 520 deltakere
*2022: 550 deltakere
*2023: 600 deltakere
*2024: 700 deltakere

## Referanser

__NOTOC__
## Eksterne lenker
* 
* Kondis.no - Hove Tri - triathlonet for massene
* Hove Tri på YouTube (video)
* Hove Tri 2012 på YouTube (video)
* Arendal Triathlon
FK Tomori Berat

__NOTOC__

**Futboll Klub Tomori Berat**, også kjent som kun **Tomori Berat** er en albansk fotballklubb fra byen Berat i distriktet med samme navn sentralt i Albania. Klubben ble grunnlagt i 1923. Lagets draktfarger er grønt med hvit underdel, mens bortedraktene er hvite med grønne detaljer. Tomori Berat spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Tomori. Nåværende trener er Hasan Egilmez.

Klubben har aldri vunnet det albanske seriemesterskapet, men endte på andreplass i 1999/2000-sesongen. Tomori Berat har dog vunnet Kategoria e Parë (andre nivå) ved tre anledninger, senest i 1976/1977-sesongen. Klubben var for øvrig tapende finalist i den albanske fotballcupen Kupa e Shqipërisë i 1963/1964-sesongen. Klubben har også deltatt i europeisk sammenheng ved én anledning, da de deltok i UEFA-cupen (2000/2001), men uten å kvalifisere seg videre til turneringens sluttspill.

## Meritter
* Kategoria e Parë (3): 1950/1951, 1970/1971, 1976/1977

## Kjente spillere med tilknytting til klubben
*  Klodian Arbëri
*  Kliton Bozgo
*  Përparim Kovaçi

## Referanser


## Eksterne lenker
*
Albatrossmuseet

**Albatrossmuseet** er et lokalhistorisk museum i Katthammarsvik på Gotland.

Albatrossmuseet skildrer en episode under første verdenskrig, da den tyske minekrysseren Albatross den 2. juli 1915 ble skutt i senk i et sjøslag med et russiske orlogsfartøyet utenfor Östergarn.

Albatross ble satt på grunn ved odden Kuppen midt imot Östergarnsholm 150 meter fra land.

Museet ligger i øverste etasje i Östergarns folkemuseum. Det ble åpnet i juli 1977.

## Episoden

Under utlegging av miner i russisk territorialfarvann ble Albatross og dets følgefartøy angrepet av fire russiske fartøy, hvorav tre panserkryssere. Albatross ble alvorlig skadet og flyktet mot østkysten av Gotland  bak Östergarnsholm der hun ble satt på grunn under fortsatt beskytning på svensk territorialfarvann av forfølgende russiske fartøy. 

I striden ble 27 av besetningen drept. 26 av de døde tyske sjømennene ble begravet på Östergarns kirkegård, mens en hadde falt over bord og ikke ble funnet. Ytterligere to  besetningsmedlemmer døde under transporten til Roma på Gotland og ble begravet på Björke kirkegård. De overlevende fra den tyske besetningen ble internert, først i Roma og deretter ved Blåhäll i Tofta. I 1917 ble de flyttet til en leir i Skillingaryd i Småland.

Albatross ble boksert til Karlskrona, hvorfra hun etter krigens slutt ble levert tilbake til Tyskland. Hendelsen foranlediget en svensk protest til den russiske regjeringen, som bad om unnskylding.

## Referanser


## Eksterne lenker
*
Friidrett under Sommer-OL 1896 – Stavsprang menn

**Stavsprang** for menn var en av fire hoppøvelser under Sommer-OL 1896 i Athen. Fem utøvere, tre grekere og to amerikanere, deltok i stavekonkurransen som ble avviklet 10. april 1896.

## Resulat

De tre greske hopperne startet på 2,40 som de alle klarte. Lista ble siden lagt 10 centimeter høyere og Xydas var den første som røk ut av konkurransen. Damoskos og Theodoropoulos klarte begge 2,60 men ikke fjerde høyden 2,70. De begge amerikanerne startet på høyden 2,80 etter at de tre grekerne var ute av konkurransen. Tyler klarte 3,20 men ikke 3,30 men Hoyt hoppet 3,30 og ble dermed den første olympiske mesteren i stavsprang.

## Kilder
*  (Digitally available at la84foundation.org )
*  (Excerpt available at la84foundation.org)
*
KS Bylis Ballsh

**Klubi Sportiv Bylis Ballsh**, også kjent som kun **Bylis Ballsh** er en albansk fotballklubb fra byen Ballsh i distriktet Mallakastër sørvest i Albania. Klubben ble grunnlagt i september 1972 og lagets draktfarger er røde med gule vertikale striper, mens bortedraktene er gule med hvite vertikale striper. Bylis Ballsh spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Adush Muça. Nåværende trener er Agim Canaj.

Klubben har aldri vunnet hverken det albanske seriemesterskapet eller den albanske fotballcupen Kupa e Shqipërisë. De rykket opp til Kategoria Superiore for første gang i 1997/1998-sesongen, og har siden vekslet tilværelse mellom øverste divisjon og Kategoria e Parë (andre nivå). Klubben har også deltatt i europeisk sammenheng ved to anledninger, blant annet i UEFA-cupen (1999/2000) og UEFA Intertoto Cup (2000), men uten å kvalifisere seg videre til turneringens sluttspill.

## Kjente spillere med tilknytting til klubben
*  Dejan Godar
*  Isli Hidi
*  Orges Shehi
*  Daniel Xhafa

## Referanser


## Eksterne lenker
* Klubbens profil hos Soccerway.com
Schwarzschild-radius

**Schwarzschild-radiusen** er den radiusen et objekt må være større enn for at lys fra overflaten skal kunne nå en observatør utenfor objektet. Dersom objektet blir komprimert til under denne radiusen vil unnslipningshastigheten være større enn lysets hastighet og objektet har blitt et sort hull. Hendelseshorisonten sammenfaller med Schwarzschild-radiusen for sorte hull.

Schwarzschild-radiusen er en funksjon av massen til legemet. For et legeme som ikke roterer og som er uten ladning, er Schwarzschild-radiusen *R<sub>S</sub>*&thinsp; gitt ved

:R_S = \frac{2GM}{c^2} 

der *G* er gravitasjonskonstanten, *M* er massen til objektet og *c* er lyshastigheten.

For et legeme med massen til solen er Schwarzschild-radiusen lik ca. 3&nbsp;km, og for et legeme med massen til jorden er den ca. 9&nbsp;millimeter.

Konseptet *Schwarzschild-radius* kommer fra den første eksakte løsningen på ligningene til Albert Einstein i den generelle relativitetsteorien. Ligningene ble løst av den tyske astronomen Karl Schwarzschild i 1916.

## Kilder
*Artiklene «Schwarzschild radius» s. 359 og «Karl Schwarzschild» s. 358 i *Philip's Astronomy Encyclopedia* (2002)
Trafikmagasinet (TV-program)

***Trafikmagasinet*** er et svensk motor- og trafikkprogram som gikk på SVT fra 1978 til 2003. Programmet ble produsert i Falun.

## Programledere
*Carl-Ingemar Perstad, idé, produsent, prosjektleder, programleder og reporter
*Christer Glenning, biltester
*Staffan Borglund, biltester
*Sofia Lindahl, programleder
*Bodil Karlsson, programleder
*Veronika Marklund, programleder

## Referanser


## Eksterne lenker
*
Denia

**Denia** (valensiansk: *Dénia*) er en by og kommune i det østlige Spania, i provinsen Alicante. Kommunen har  innbyggere (2021).

Denia ligger på Costa Blanca i Middelhavet, halvveis mellom byene Alicante og Valencia.

Byen er også et yndet turistmål for personer både fra Spania og andre land. Den populære turistbyen Jávea ligger rett i nærheten.

## Referanser


## Eksterne lenker
*